## Rješenje kojim se Tomislavu Marincu iz Zagreba, oduzima dozvola za obavljanje poslova brokera

### NN 98/2007 (26.9.2007.), Rješenje kojim se Tomislavu Marincu iz Zagreba, oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**2917**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 7. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole za obavljanje
poslova brokera Tomislava Marinca iz Zagreba, Jamine 8c, na sjednici održanoj
20. rujna 2007. godine donijela je

## RJEŠENJE

1. Tomislavu Marincu iz Zagreba, Jamine 8c, oduzima se dozvola za obavljanje
poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 142 (sto četrdeset
dva).
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/02-02/91
od 1. kolovoza 2002. godine, Tomislavu Marincu iz Zagreba, zaposleniku
ovlaštenog društva Interfinance d.o.o., Zagreb (dalje: Društvo), bila je izdana
dozvola za obavljanje poslova brokera na neodređeno vrijeme.
Odredbom članka 58. stavak 1. točka 7. Zakona o tržištu vrijednosnih papira
(»Narodne novine« br. 84/02 i 138/06) propisano je da će Hrvatska agencija za
nadzor financijskih usluga (dalje: Agencija) rješenjem oduzeti dozvolu brokeru
koji prestane ispunjavati uvjete na temelju kojih mu je dozvola izdana ako, u
roku koji Agencija odredi, te uvjete ne ispuni.
Budući da je, Rješenjem Hrvatske agencije za nadzor financijskih usluga,
ovlaštenom društvu Interfinance d.o.o., Zagreb, Heinzelova 47B, 28. lipnja 2007.
godine, oduzeta dozvola za obavljanje svih poslova s vrijednosnim papirima, čime
nije više ovlašteno društvo, to je imenovanom bio zaključkom Agencije, klasa: UP/I-451-04/07-07/99
od 13. rujna 2007. godine, određen rok od 3 (tri) mjeseca za dostavu dokaza da
je zaposlen u ovlaštenom društvu na poslovima trgovine s vrijednosnim papirima.
Kako je, Tomislav Marinac 14. rujna 2007. godine podneskom obavijestio Agenciju
da više ne obavlja poslove s vrijednosnim papirima, valjalo je riješiti kao u
izrjeci ovog rješenja, dakle oduzeti mu dozvolu za obavljanje poslova brokera i
provesti upis oduzimanja dozvole u Registru ovlaštenih brokera koji vodi
Agencija, s danom upisa 20. rujna 2007. godine, pod rednim brojem 142 (sto
četrdeset dva).
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/07-07/99
Urbroj: 326-111/07-2
Zagreb, 20. rujna 2007.

Predsjednik Uprave
**Ante Samodol**, v. r.

Rješenje, NN 98/2007-2917